text: Níggjunda umfar í FM-kappingini í dart
text: #000001
text: Fleiri spennandi dystir kundu upplivast í Miðvági leygardagin.
text: #000002
text: 9. umfar av FM-kappingunum í einmansleiki og tvímansleiki í dart var leikt í Miðvági leygardagin 16. september.
text: #000003
text: 51 menn og 5 kvinnur vóru við í kappingini.
text: #000004
text: Beinta Joensen og Birthe Sikivat hava vunnið allar kappingar, sum hava verið higartil. Men hvørgin av teimum var við hesaferð og tí vóru hinir báðar landsliðsleikararnir, Nadja Tróndardóttir og Joan Edvør Jacobsen, greiðir favorittar.
text: #000005
text: Nadja kom á odda 3-1 í finaluni, men fekk so trupulleikar við at seingja, og Joan Edvør javnaði til 3-3. Í avgerðandi settinum var Nadja tó klárt tann betra, og vann finaluna 4-3.
text: #000007
text: B-bólkurin hjá monnum er fyri teir minni royndu spælararnar og teir, sum kanska ikki leggja so nógva orku í venjingina. Her vóru 37 luttakarar, býttir í 8 bólkar, har ein leikari var stykismettur í hvørjum bólki. Í nøkrum av bólkunum vóru úrslitini sum væntað, meðan tað í øðrum bólkum vóru heilt nýggir leikarar, sum gjørdu um seg.
text: #000008
text: Eitt nú vunnu Ólavur Jensen, ið spældi sína fyrstu kapping, og 12 ára gamli Eli Heinesen sínar bólkar.
text: #000009
text: Í finaluni vóru tey flestu settini sera tøtt, men Benny hevði munin og vann 5-3.
text: #000012
text: Í A-bólknum eru teir royndu leikararnir, sum venja nógv og fýra av teimum manna eini landsliðið. Her vóru 14 luttakarar, býttir í 4 bólkar, har tveir leikarar vóru stykismettur í hvørjum bólki.
text: #000013
text: Tað vóru eisini teir styrkismettu leikararnir, sum tóku fremstu plássini í bólkunum.
text: #000014
text: Í 1/8-finalunum gjørdu flestu av teimum styrkismettu bart, meðan Allan við Rætt mátti heilt út í avgerðandi sett fyri at basa Boga Arge og Marjus Hansen snávaði móti Esmar Mikkelsen í sera tøttum dysti.
text: #000015
text: Uni og Gunnar hittust í aðrari hálvfinaluri. Hesin dysturin gjørdist ongantíð spennandi, tí Uni legði seg á odda 5-0 við góðum steingingum og vann dystin 6-1. Í hinari hálvfinaluni hittust Jan og Jan Erik. Teir vóru styrkismettir 1 og 2 í kappingini, og hetta gjørdist eisini ein sera vælspældur dystur. Bara tvey av settunum vóru oman fyri 18 pílar, og báðir skoraðu væl (88 og 79 í miðal), men Jan var púra tryggur, tá hann skuldi steingja, og vann dystin 6-2.
text: #000017
text: Finalan var sostatt millum Jan McIntosh og Una Árting. Tveir góðir spælarar í eini góðari finalu. Bara trý av settunum vóru omanfyri 18 pílar. Uni kom á odda 3-1, men so tók Jan yvir, og kom framm um 5-3. Síðstu fýra settini fóru øll við útlegginum, og so vann Jan finaluna 7-5 við einum miðaltali á 83, meðan Uni hevði 79.
text: #000018
text: Vert er at leggja aftrat, at so mikið sum 23 180’arar komu í A-kappingini og fimm mans høvdu sett undir 15 pílar.
text: #000019
text: Í ár vóru 14 luttakarndi pør, býtt í 4 bólkar, har tvey pør vóru stykismett í hvørjum bólki. Tað vóru eisini teir styrkismettu leikararnir, sum tóku fremstu plássini í bólkunum, undantikið tann eina bólkin, har Liss á Fjallinum & Johannes Johannesen, fóru avstað við fyrsta plássinum og komu beinleiðis í 1/4- finaluna, saman við Jan McIntosh & Una Árting.
text: #000020
text: Í 1/4-finalunum var als eingin spenningur, allir dystirnir endaðu 4-0. Bogi & Annfinn høvdu ongan møguleika móti Jan & Una og Liss & Johannes høvdu heldur ongan møguleika móti Eyðun Samuelsen & Samson Johansen.
text: #000022
text: Sum oftast spældi ein leikari í hvørjum pari øgiliga væl, meðan hin haltaði aftaná, og so viðhvørt riggaði tað hjá øllum fýra. Settini vóru javnt góð, øll uttan eitt lógu millum 17 og 21 pílar. Jan Erik skaraði framúr hendan dystin við einum miðaltalið uppá 89 og first-nine uppá 95.
text: #000025
text: Í flestu settunum høvdu bæði pørini møguleikan at steingja, so tað var drama allan vegin. Í síðsta settinum vóru Jan & Uni langt frammanfyri, og høvdu fleiri møguleikar at steingja, áðrenn tað eydnaðist Jan at steingja og tryggja ein 5-4 sigur. Jan Erik skaraði annars framúr hendan dystin við einum miðaltalið uppá 89 og first-nine uppá 95.
text: #000026
text: Hetta var seinasta kappingin, áðrenn landsliðini hjá kvinnum og monnum fara til HM, sum verður í Esbjerg í døgunum 25. til 30. september. Har skulu tey kappast í einmansleiki, tvímansleiki og sum lið.
text: #000027
text: Kvinnurnar komnar uppá pláss í Kýpros
text: #000036
text: KÍ nærri FM - botnstríðið uppaftur tættari
text: #000038
text: Brandur skoraði sítt fyrsta mál fyri Fredrikstad
text: #000040